ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
ரூ.174.6 கோடி செலவில் 15 மாநிலங்களில் செறிவூட்டப்பட்ட அரிசி ரேஷன் கடை மூலம் விநியோகிக்கப்படும்
நாட்டில் ஊட்டச்சத்து பாதுகாப்பை உருவாக்கும் நடவடிக்கையாக, ரேஷன் கடைகள் வாயிலாக செறிவூட்டப்பட்ட அரிசியை வழங்கும் மத்திய அரசின் பரிசோதனை திட்டத்தை, உணவு மற்றும் பொது விநியோகத்துறை செயல்படுத்துகிறது. 2019-20ம் ஆண்டிலிருந்து 3 ஆண்டுகளுக்கு இந்த பரிசோதனைத் திட்டத்தை ரூ.174.6 கோடி செலவில் மேற்கொள்ள அனுமதி அளிக்கப்பட்டுள்ளது. இந்த திட்டத்தை தலா ஒரு மாவட்டத்தில் அமல்படுத்த 15 மாநிலங்கள் தேர்வு செய்யப்பட்டுள்ளன. ஆந்திர பிரதேசம், குஜராத், மகாராஷ்டிரா, தமிழ்நாடு, சட்டீஸ்கர் ஆகிய மாநிலங்களில் தேர்ந்தெடுக்கப்பட்ட தலா ஒரு மாவட்டத்தில் செறிவூட்டப்பட்ட அரிசி விநியோகிக்கும் திட்டம் ஏற்கனவே தொடங்கப்பட்டுள்ளன.
இது தொடர்பாக, மத்திய உணவு மற்றும் நுகர்வோர் துறை அமைச்சர் திரு பியூஷ் கோயல் கடந்த 31.10.2020-ல் நடத்திய ஆய்வு கூட்டத்தில், செறிவூட்டப்பட்ட அரிசி விநியோகத்தை அதிகரிக்க வேண்டும் என வலியுறுத்தினார். இதையடுத்து உணவு மற்றும் பொது விநியோகத்துறை செயலாளர் தலைமையில் 2.11.2020 அன்று நடந்த கூட்டத்தில், ஒருங்கிணைந்த குழந்தைகள் மேம்பாடு சேவைகள் மற்றும் மதிய உணவு திட்டத்தின் கீழ் 2021-2022ம் ஆண்டிலிருந்து செறிவூட்டப்பட்ட அரிசியை நாட்டில் உள்ள அனைத்து மாவட்டங்களுக்கும் விநியோகிக்கும் வகையில் விரிவான திட்டம் தயாரிக்க வேண்டும் என இந்திய உணவு கழகத்திடம் கேட்டுக் கொள்ளப்பட்டது. நாடு முழுவதும் 112 மாவட்டங்களில், செறிவூட்டப்பட்ட அரிசி விநியோகிப்பதில் கவனம் செலுத்தப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669677
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 182.87 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,741 கொவிட் சிகிச்சை பெறுபவர்கள் 0.04%ஆக உள்ளனர்.
குணமடைந்தோர் விகிதம் தற்போது 98.75%சதவீதம்
கடந்த 24 மணி நேரத்தில் 2,349 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,80,436 என அதிகரித்துள்ளது.
கடந்த 24 மணி நேரத்தில் 1,660 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.25 சதவீதம் ஆகும்
வாராந்திர பாதிப்பு விகிதம் 0.29 சதவீதம் ஆகும்
இதுவரை மொத்தம் 78.63 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,58,489 கொவிட் பரிசோதனைகள் செய்யப்பட்டுள்ளன.
பிரதமர் அலுவலகம்
அம்ருத் மஹோத்சவத்தைக் கொண்டாடும் இத்தருணத்தில் இந்தியா புதிய சிகரங்களை எட்டுவதை உறுதி செய்வதற்கு 130 கோடி இந்தியர்களும் தொடர்ந்து கடினமாக உழைப்பார்கள் என்று நான் நம்புகிறேன்: பிரதமர்
பிரதமர் திரு.நரேந்திர மோடி, அம்ருத் மஹோத்சவத்தை கொண்டாடும் இத்தருணத்தில், இந்தியா புதிய சிகரங்களை எட்டுவதை உறுதி செய்வதற்கு 130 கோடி இந்தியர்களும் தொடர்ந்து கடினமாக உழைப்பார்கள் என்ற நம்பிக்கை தனக்கு இருப்பதாகக் கூறியுள்ளார்.
இது தொடர்பாக பிரதமர் வெளியிட்டுள்ள தொடர் சுட்டுரை செய்திகளில் கூறியிருப்பதாவது:
"அம்ருத் மஹோத்சவத்தின் துவக்கத்தைக் குறிக்கும் ஆகஸ்ட் மாதத்தில் இந்தியா அடியெடுத்து வைக்கும் இத்தருணத்தில், ஒவ்வொரு இந்தியரையும் நெகிழச் செய்யும் பல்வேறு நிகழ்வுகளை நாம் காண்கிறோம். தடுப்பூசி செலுத்துவதில் சாதனை படைக்கப்பட்டுள்ளது. அதிக ஜிஎஸ்டி வசூல் வலுவான பொருளாதார செயல்பாடுகளைக் குறிக்கிறது.
ஒலிம்பிக்கில், பி.வி.சிந்து அவர் தகுதிக்கேற்ப பதக்கத்தை வென்றது மட்டுமல்ல, ஆண்கள் மற்றும் பெண்கள் ஹாக்கி விளையாட்டுக் குழுவினரின் வரலாற்று செயல்பாடுகளையும் நாம் பார்க்கிறோம். அம்ருத் மஹோத்சவத்தைக் கொண்டாடும் இத்தருணத்தில், இந்தியா புதிய சிகரங்களை எட்டுவதை உறுதி செய்வதற்கு 130 கோடி இந்தியர்களும் தொடர்ந்து கடினமாக உழைப்பார்கள் என்று நான் நம்புகிறேன்"
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 126.53 கோடியைக் கடந்தது
நாட்டில் கடந்த 24 மணி நேரத்தில் 73,63,706 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 126.53 கோடியைக்  கடந்தது. 1,31,55,745 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 8,190 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,53,856 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.35 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 160 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,603 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 99,974 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.29 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,52,596 கொவிட் பரிசோதனைகள் செய்யப்பட்டன. இதுவரை சுமார் 64.60 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 19 நாட்களில் 1 சதவீதத்திற்கும் குறைவாக நீடித்து, தற்போது 0.81 சதவீதமாக உள்ளது. தினசரித் தொற்று விகிதம் 0.69 சதவீதமாக பதிவாகியுள்ளது. இந்த எண்ணிக்கை தொடர்ந்து 61 நாட்களாக 2 சதவீதத்திற்குக் கீழே 95 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777914
(Visitor Counter : 137
வணிகம் மற்றும் தொழில்துறை அமைச்சகம்
மத்திய அமைச்சர் திரு பியூஷ் கோயல் மற்றும் இத்தாலி நாட்டின் தொழில்துறை அமைச்சர் திரு மேட்டியோ சால்வினி ஆகியோர் இடையேயான இருதரப்பு பேச்சு வார்த்தையில் முக்கியமான தலைப்புகளில் விவாதங்கள் நடைபெற்றது
இத்தாலி நாட்டிற்கு அரசு முறைப் பயணமாக சென்றுள்ள மத்திய வர்த்தகம், தொழில்துறை, நுகர்வோர் நலன் உணவு, பொதுவிநியோகம் மற்றும் ஜவுளித்துறை அமைச்சர் திரு பியூஷ் கோயல், அந்நாட்டின் தொழில்துறை அமைச்சர் அடோல்போ உர்சோவை சந்தித்து இரு நாடுகளுக்கு இடையேயான முக்கிய உறவுகள் விவாதித்தார். மத்திய அமைச்சரோடு துறைசார்ந்த உயர் அதிகாரிகள் மற்றும் இந்திய தொழில்துறை கூட்டமைப்பைச் சேர்ந்த உயர்மட்ட வர்த்தக பிரதிநிதிகள் குழு ஆகியோரும் சென்றுள்ளனர்.
சமீபத்தில் இத்தாலி பிரதமர் திருமிகு ஜியோர்ஜியா மெலோனி இந்தியாவிற்கு பயணம் மேற்கொண்ட போது இருதரப்பு உறவுகளில் முக்கியத்துவம் வாய்ந்த கூட்டாண்மை குறித்து பேசியதை இரண்டு நாட்டு அமைச்சர்களும் வலியுறுத்தினர். இந்தியாவின் எழுச்சியூட்டும் முன்னேற்றப்பாதையில் இளையோர் சக்தி, டிஜிட்டல் மயமாக்கல், 140 பில்லியன் மக்கள் தொகையினரின் நிதி ஆதாரம் குறித்து மத்திய அமைச்சர் திரு கோயல் முன்னிலைப்படுத்தி பேசினார்.
காலநிலை மாற்றத்தின் தாக்கத்தை எதிர்கொள்ளும் விதமாக இந்தியாவின் தூய்மையான எரிசக்தி தொடர்பான சாதனைகள் குறித்து பேசிய மத்திய அமைச்சர், 2021-ம் ஆண்டில், 40 சதவீதத்திற்கு புதுப்பிக்கத்தக்க எரிசக்தி ஆற்றல் மூலம் சாதனைப் பெற்றதை வலியுறுத்தினார்.
உலக தரம் மிக்க உள்கட்மைப்பு வசதிகளை ஏற்படுத்த தேசிய உள்கட்டமைப்புக் குழாய் திட்டத்திற்கு அமெரிக்க டாலர் மதிப்பில் 1.4 ட்ரில்லியனை அளவில் இந்தியா மூலதன முதலீடு செய்துள்ளது. இந்தியாவில் தயாரிப்போம்  மற்றும் இத்தாலியில் தயாரிப்போம்  போன்ற முன்முயற்சிகள் மூலம் இரண்டு நாடுகளுக்கு இடையே தொழில்நுட்பம் மற்றும் புத்தாக்கம் மூலமாக முதலீடுகள் செய்யப்பட வேண்டும் என்று மத்திய அமைச்சர் கோயல் கூறினார். இந்தியா மற்றும் ஐரோப்பிய ஒன்றியம் இடையே நியாயமான, சமமான, தடையற்ற வர்த்தக உடன்படிக்கைகள் ஏற்பட வேண்டும் என்றும் அவர் தெரிவித்துள்ளார்.
தொழிலாளர் மற்றும் வேலைவாய்ப்பு அமைச்சகம்
தேசிய அளவிலான குறைந்தபட்ச ஊதியம் நிர்ணயம் செய்ய நிபுணர் குழுவை அமைத்தது மத்திய அரசு
தேசிய அளவில் குறைந்தபட்ச ஊதியத்தை நிர்ணயம் செய்வது பற்றி, தொழில்நுட்ப தகவல் மற்றும் பரிந்துரைகளை வழங்குவதற்கான உத்தரவு மற்றும் இதற்கான குழுவையும் மத்திய தொழிலாளர் மற்றும் வேலைவாய்ப்பு அமைச்சகம் அமைத்துள்ளது.
இந்தக் குழு, அறிவிப்பு வெளியிட்ட தேதியிருந்து 3 ஆண்டுகளுக்கு செயல்படும்.
இந்த நிபுணர் குழுவுக்கு பொருளாதார வளர்ச்சி மைய இயக்குனர் பேராசிரியர் அஜீத் மிஸ்ரா தலைமை தாங்குகிறார். கொல்கத்தா ஐஐஎம் பேராசிரியர் தாரிகா சக்ரவர்த்தி, பொருளாதார ஆராய்ச்சி தேசிய கவுன்சில் அமைப்பைச் சேர்ந்த டாக்டர் அனுஸ்ரீ சின்ஹா, திருமிகு விபா பல்லா, இணை செயலாளர், வி.வி.கிரி தேசிய தொழிலாளர் மையத்தின் தலைமை இயக்குனர் டாக்டர் எச். சீனிவாஸ் ஆகியோர் இந்த குழுவின் நிபுணர்களாக உள்ளனர்.
தொழிலாளர் மற்றும் வேலைவாய்ப்பு மூத்த ஆலோசகர் திரு டி.பி.எஸ் நெகி இந்த குழுவின் உறுப்பினர் செயலாளராக உள்ளனர்.
இந்த நிபுணர் குழு தேசிய அளவிலான குறைந்தபட்ச ஊதியம் குறித்த பரிந்துரையை அரசுக்கு வழங்கும். ஊதியம் நிர்ணயிப்பதில், சர்வதேச அளவில் பின்பற்றப்படும் சிறந்த முறைகள், குறைந்த பட்ச ஊதியத்தை நிர்ணயிப்பதற்கான அளவுகோல், வழிமுறை ஆகியவற்றை இந்த நிபுணர் குழு ஆய்வு செய்யும்.
மேலும் விவரங்களுக்கு:
https://pib.gov.in/PressReleasePage.aspx?PRID=1723987
ஜல்சக்தி அமைச்சகம்
நாட்டில் உள்ள 128 நீர்த்தேக்கங்களின் தற்போதைய நீர் இருப்பு நிலவரம்
நாட்டில் உள்ள 128 நீர்த்தேக்கங்களின் நீர் இருப்பை மத்திய நீர் ஆணையம் வாரமொரு முறை கண்காணித்து வருகிறது. இதில் 44 நீர்த்தேக்கங்களில் 60 மெகாவாட்டுக்கும் அதிக திறனுள்ள ஹைட்ரோ மின்சக்தி உற்பத்தித் திறன் நிறுவப்பட்டுள்ளது.
இந்த 128 நீர்த்தேக்கங்களின் தற்போதைய மொத்த நீர் கொள்ளளவு 257.812 பி சி எம் ஆகும். தற்போதைய நிலவரப்படி, இந்த நீர்த்தேக்கங்களின் மொத்த நீர் இருப்பு 172.132 பி சி எம் ஆகும். இது மொத்த கொள்ளளவில் 66.77 சதவீதம் ஆகும்.
கடந்த ஆண்டின் இதே காலகட்டத்தில் இந்த நீர்த்தேக்கங்களின் மொத்த நீர் இருப்பு 146.24 பி சி எம் ஆகும். கடந்த 10 ஆண்டுகளின் மொத்த நீர் இருப்பு சராசரி 114.439 பி சி எம் ஆகும்.
தெற்கு பிராந்தியத்தில் ஆந்திரப் பிரதேசம், தெலங்கானா, ஆந்திரா மற்றும் தெலங்கானா  கர்நாடகா, கேரளா மற்றும் தமிழ்நாடு ஆகிய மாநிலங்கள் அடங்கும். மத்திய நீர்வள ஆணையத்தின் கண்காணிப்பில் வரும் 36 நீர் தேக்கங்களின், மொத்த நேரடி சேமிப்பு திறன் 52.81 பி சி எம் ஆகும்.
இம்மாதம் 3-ஆம் தேதியிட்ட நீர்த்தேக்க சேமிப்பு அறிக்கையின்படி, இந்த நீர் தேக்கங்களில் உள்ள மொத்த நேரடி சேமிப்பு 43.28 பி சி எம் ஆகும். இது, இந்த நீர்தேகங்களின் மொத்த நேரடி சேமிப்புத் திறனில் 82 சதவீதம் ஆகும். கடந்த ஆண்டின் இதே காலகட்டத்தில் நேரடி சேமிப்பு 83 சதவீதமாக இருந்தது. மேலும், கடந்த பத்து ஆண்டுகளில் இந்த நீர் தேக்கங்களில் சராசரி சேமிப்பு அளவு 61 சதவீதமாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1678316
-----
(Visitor Counter : 84
வணிகம் மற்றும் தொழில்துறை அமைச்சகம்
இந்தியாவை பொருளாதார வளர்ச்சியின் என்ஜினாக உலகம் காண்கிறது: திரு.பியூஷ் கோயல்
இந்தியாவை இப்போது பொருளாதார வளர்ச்சியின் என்ஜினாக உலகம் காண்கிறது என்று மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல், கூறியுள்ளார். புதுதில்லியில் இன்று நடைபெற்ற வியாபாரிகள் சம்மேளனத்தில் கலந்து கொண்டு உரையாற்றிய அவர், இன்று உலக நாடுகளின் நம்பிக்கையை இந்தியா பெற்றுள்ளதாக கூறினார். இந்தியாவுடன் வர்த்தக ஒப்பந்தங்களில் கையெழுத்திட வளர்ந்த நாடுகள் மிகவும் ஆர்வமாக உள்ளன என்று தெரிவித்த அவர், 2014 ஆம் ஆண்டுக்கு முன்னர், இந்தியப் பொருளாதாரம் பலவீனமானதாகக் கருதப்பட்டதாகவும், இந்தியாவுடன் வர்த்தகம் செய்வதில் முதலீட்டாளர்களுக்கு சந்தேகம் இருந்ததாகவும் கூறினார்.
வெளிப்படைத்தன்மை மற்றும் எளிதாக வணிகம் செய்ய வேண்டியதன் அவசியத்தை வலியுறுத்திய அமைச்சர், எந்தவொரு அதிகாரியாலும் துன்புறுத்தப்படுவதற்கு எதிராக குரல் எழுப்பும் வர்த்தகர்களுக்கு அரசாங்கம் முழு ஆதரவளிக்கும் என்று வர்த்தகர்கள் மற்றும் தொழில்முனைவோருக்கு உறுதியளித்தார்.
மக்கள் மற்றும் வணிகங்களின் இணக்கச் சுமையைக் குறைக்க அரசாங்கத்துடன் இணைந்து பணியாற்றுமாறு வர்த்தகர்களுக்கு அவர் அழைப்பு விடுத்தார், ஆனால் அவர்கள் நெறிமுறை வர்த்தக நடைமுறைகளை கண்டிப்பாகப் பின்பற்ற வேண்டும் என்று அவர் கேட்டுக் கொண்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1850279
பிரதமர் அலுவலகம்
16வது இந்திய- ஆசியான் உச்சிமாநாட்டின் துவக்க நிகழ்ச்சியில் பிரதமர் ஆற்றிய உரை
மேதகு பிரதமர் பிரயுத் சான் ஓ சா அவர்களே, பெருமதிப்பிற்குரியோரே, மாட்சிமை மிக்க மன்னர் அவர்களே,
இந்திய-ஆசியான் உச்சிமாநாடு என்ற வகையில் உங்கள் அனைவரையும் மீண்டும் சந்திப்பதில் நான் மிகவும் மகிழ்ச்சி அடைகிறேன். மிக உயரிய வகையில் வரவேற்பு ஏற்பாடுகளை மிகச் சிறப்பான வகையில் செய்திருந்த தாய்லாந்து நாட்டிற்கு எனது நன்றியைத் தெரிவித்துக் கொள்கிறேன். அடுத்த ஆண்டில் ஆசியான் அமைப்பிற்கும், கிழக்கு ஆசிய உச்சி மாநாட்டிற்கும் தலைமை தாங்கவிருக்கின்ற வியட்நாமிற்கும் எனது வாழ்த்துகளைத் தெரிவித்துக் கொள்கிறேன்.
பெருமதிப்பிற்குரியோரே,
இந்தியாவிற்கும் ஆசியான் அமைப்பிற்கும் இடையே இந்திய-பசிபிக் கண்ணோட்டம் குறித்த பரஸ்பர ஒருங்கிணைப்பு ஏற்பாட்டையும் நான் வரவேற்கிறேன். இந்தியாவின் கிழக்கு நோக்கிய செயல்பாடு என்ற கொள்கை எமது நாட்டின் இந்திய-பசிபிக் தொலைநோக்கின் மிக முக்கியமான ஒரு பகுதியாகும். கிழக்கு நோக்கிய செயல்பாடு என்ற எங்களது கொள்கையின் இதயப் பகுதியாக எப்போதுமே ஆசியான் பகுதிதான் இருந்து வந்துள்ளது. ஒருங்கிணைந்த, ஒழுங்கமைக்கப்பட்ட, பொருளாதார ரீதியாக வளர்ச்சி பெறும் ஆசியான் பகுதி என்பது இந்தியாவின் அடிப்படையான நலனுக்கு உகந்ததாகும். தரைவழி, கடல்வழி, வான்வழி தொடர்புகளின் மூலமும், டிஜிட்டல் வகைப்பட்ட தொடர்பின் மூலமும் நமது கூட்டணியை மேலும் வலுப்படுத்தவும் நாங்கள் உறுதி பூணுகிறோம். நேரடியாகவும், டிஜிட்டல் முறையிலும் தொடர்புகளை ஏற்படுத்திக் கொள்ள ஒரு பில்லியன் அமெரிக்க டாலர்களுக்கான கடன்வசதி என்பது மிகவும் பயனுள்ளதாக இருக்கும். கல்வி, ஆராய்ச்சி, வர்த்தகம், சுற்றுலா ஆகியவற்றுக்காக மக்களின் இயக்கத்தை பெருமளவிற்கு அதிகரிக்க வேண்டும் என்பதே எங்களது நோக்கமாகும்.
இந்த இலக்கை அடைய, பரஸ்பர நலன்களுக்கான துறைகளில் ஆசியான் அமைப்பினோடு கூட்டணியை அதிகரித்துக் கொள்ள இந்தியா தயாராக உள்ளது. கடந்த ஆண்டு சிங்கப்பூரில் நடைபெற்ற கொண்டாட்ட உச்சிமாநாடு, முறைப்படியல்லாத உச்சிமாநாடு ஆகியவற்றின் முடிவுகள் நிறைவேற்றப்பட்டதானது நமது உறவை மேலும் நெருக்கமானதாக ஆக்கியிருக்கிறது. விவசாயம், அறிவியல், ஆராய்ச்சி, தகவல் பரிமாற்ற தொழில்நுட்பம், பொறியியல் போன்ற துறைகளில் மேலும் அதிகமான அளவில் திறன் அளவை வளர்த்துக் கொள்ளவும் கூட்டணி ஏற்படுத்திக் கொள்ளவும் நாங்கள் தயாராக இருக்கிறோம். ஆசியான் அமைப்பிற்கும், இந்தியாவிற்கும் இடையிலான சுதந்திர வர்த்தக ஒப்பந்தத்தை பரிசீலிப்பது என்ற சமீபத்திய முடிவை நான் வரவேற்கிறேன். இது நமது பொருளாதார உறவுகளை மேலும் வலுப்படுத்தும் என்பதோடு, நமது வர்த்தகமும் சமநிலைக்குக் கொண்டுவரப்படும். கடல்வழிப் பாதுகாப்பு, கடல்சார் பொருளாதாரம், மனிதநேய உதவிகள் ஆகிய துறைகளிலும் நமது கூட்டணியை மேலும் வலுப்படுத்தவும் நாங்கள் விரும்புகின்றோம். மேதகு பிரமுகர்கள் தங்கள் கருத்துக்களை எடுத்துவைத்த பிறகு, அவர்களின் உரைகளைக் கேட்டபிறகு, வேறு சில அம்சங்கள் குறித்து நான் விரிவாகப் பேச விரும்புகிறேன். தாய்லாந்து நாட்டிற்கு எனது ஆழ்ந்த நன்றியை மீண்டும் தெரிவித்துக் கொள்கிறேன். உங்கள் அனைவருக்கும் எனது மனமார்ந்த நன்றிகள்.
அறிவிப்பு: பிரதமர் தனது உரையை இந்தி மொழியில் ஆற்றினார். இது அதன் ஓரளவிற்கு நெருக்கமான மொழிபெயர்ப்பே ஆகும்.
(•••••••••••••••••••••••••
பிரதமர் அலுவலகம்
ஷிவ்ஷாகிர் பாபாசாகேப் புரந்தரே மறைவுக்குப் பிரதமர் இரங்கல் தெரிவித்துள்ளார்
எழுத்தாளர், வரலாற்று ஆசிரியர், அரங்க ஆளுமையான ஷிவ்ஷாகிர் பாபாசாகேப் புரந்தரே மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். சத்ரபதி சிவாஜி மகாராஜாவுடன் வரவிருக்கும் தலைமுறைகளைத் தொடர்புபடுத்தியதில் ஷிவ்ஷாகிர் பாபாசாகேப் புரந்தரேயின் பங்களிப்பை அவர் நினைவு கூர்ந்தார். சில மாதங்களுக்கு முன் அவரது நூற்றாண்டு நிகழ்வில் உரையாற்றியதையும் திரு.மோடி பதிவிட்டுள்ளார்.
தொடர்ச்சியான டுவிட்டர் பதிவுகளில் பிரதமர் கூறியிருப்பதாவது:
“வார்த்தைகளைக் கடந்த வலியுடன் நான் இருக்கிறேன். வரலாறு மற்றும் கலாச்சார உலகில் மறைந்த ஷிவ்ஷாகிர் பாபாசாகேப் புரந்தரே மிகப் பெரிய வெற்றிடத்தை விட்டுச்சென்றுள்ளார். சத்ரபதி சிவாஜி மகாராஜாவுடன் வரும் தலைமுறைகள் மேலும் இணைப்பைப் பெற்றிருப்பதற்காக அவருக்கு நன்றி சொல்ல வேண்டும். அவரது பிற பணிகளும் நினைவுகூரப்படும்.
அறிவாற்றலும், சிறந்த ஞானமும் கொண்டிருந்த ஷிவ்ஷாகிர் பாபாசாகேப் புரந்தரே இந்திய வரலாற்றில் வளமான அறிவைப் பெற்றிருந்தார். கடந்த காலங்களில் அவருடன் மிக நெருக்கமாக இருந்து கலந்துரையாடிய பெருமையை நான் பெற்றுள்ளேன். ஒரு சில மாதங்களுக்கு முன் அவரது நூற்றாண்டு நிகழ்வில் உரையாற்றியுள்ளேன்.
விரிவான அவரது பணிகளால் ஷிவ்ஷாகிர் பாபாசாகேப் புரந்தரே நினைவில் வாழ்ந்திருப்பார். இந்த சோகமான தருணத்தில், அவரது குடும்பத்தினர் மற்றும் எண்ணற்ற ஆதரவாளர்களுக்கு எனது இரங்கல்கள். ஓம் சாந்தி.”
பிரதமர் அலுவலகம்
டோக்கியோ ஒலிம்பிக் 2020: குத்துச்சண்டைப் போட்டியில் வெண்கலப் பதக்கம் வென்ற லவ்லினா பார்கோஹைனுக்கு பிரதமர் வாழ்த்து
டோக்கியோ ஒலிம்பிக் 2020-இல், குத்துச்சண்டைப் போட்டியில் வெண்கலப் பதக்கம் வென்ற லவ்லினா பார்கோஹைனுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவரது விடா முயற்சியும், உறுதித்தன்மையும் போற்றுதலுக்குரியவை என்றும் பிரதமர் கூறியுள்ளார்.
“லவ்லினா பார்கோஹைன், மிகச்சிறப்பாக சண்டையிட்டார். குத்துச்சண்டை அரங்கில் அவர் பெற்ற வெற்றி, ஏராளமான இந்தியர்களுக்கு எழுச்சியூட்டுகிறது. அவரது விடாமுயற்சியும், உறுதித்தன்மையும் போற்றுதலுக்குரியவை. வெண்கலப் பதக்கம் வென்றதற்காக அவருக்கு வாழ்த்துகள். அவரது வருங்கால முயற்சிகளுக்கு நல்வாழ்த்துகள்”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
ஆன்லைன் மற்றும் கற்பனை விளையாட்டு பற்றிய விளம்பரங்களை வெளியிடும்போது, இந்திய விளம்பர தர நிர்ணய குழு வழிகாட்டுதல்களை பின்பற்ற தனியார் டி.வி சேனல்களுக்கு மத்திய அரசு அறிவுறுத்தல்
ஆன்லைன் மற்றும் கற்பனை விளையாட்டு தொடர்பான விளம்பரங்களை வெளியிடும்போது, ‘இந்திய விளம்பர தர நிர்ணய குழு’ வழங்கியுள்ள வழிகாட்டுதல்களை பின்பற்றும்படி, அனைத்து தனியார் டி.வி ஒலிபரப்பாளர்களை, மத்திய தகவல் மற்றும் ஒலிரப்புத்துறை அமைச்சகம் கேட்டுக் கொண்டுள்ளது.
தடை செய்யப்பட்ட எந்த நடவடிக்கையையும், விளம்பரங்கள் ஊக்குவிக்க கூடாது என மத்திய தகவல் மற்றும் ஒலிபரப்புத்துறை அமைச்சகம் கூறியுள்ளது.
ஆன்லைன் மற்றும் கற்பனை விளையாட்டுக்கள் குறித்த விளம்பரங்கள் தனியார் டி.வி.க்களில் வருவது மத்திய தகவல் மற்றும் ஒலிபரப்புத்துறை அமைச்சகத்தின் கவனத்துக்கு கொண்டு வரப்பட்டுள்ளதாகவும், இது தவறான பாதைக்கு வழிவகுக்கும் எனவும், இதனுடன் தொடர்புடைய நிதி உட்பட இதர அபாயங்கள் வாடிக்கையாளர்களுக்கு சரியாக தெரிவிக்கப்படவில்லை எனவும் கவலை தெரிவிக்கப்பட்டுள்ளது.
கேபிள் டி.வி ஒழுங்குமுறை சட்டத்தின் கீழ் உள்ள விளம்பர விதிமுறைகளையும், நுகர்வோர் பாதுகாப்பு சட்ட விதிமுறைகளும் சரியாக பின்பற்றப்படவில்லை என மத்திய தகவல் மற்றும் ஒலிபரப்புத்துறை அமைச்சகம் வெளியிட்டுள்ள அறிவுறுத்தலில் தெரிவிக்கப்பட்டுள்ளது.
நுகர்வோர் விவகாரத்துறை, இந்திய விளம்பர தர நிர்ணய குழு, நுகர்வோர் அமைச்சகம், அகில இந்திய விளையாட்டு கூட்டமைப்பு, கற்பனை விளையாட்டு கூட்டமைப்பு, ஆன்லைன் ரம்பி கூட்டமைப்பு அதிகாரிகளிடம் ஆலோசித்து இந்த ஆலோசனையை மத்திய தகவல் மற்றும் ஒலிபரப்புத்துறை அமைச்சகம் வழங்கியுள்ளது.
கற்பனை விளையாட்டுகள் குறித்த விளம்பரங்களில், கீழ்கண்ட தகவல்களை சேர்க்க வேண்டும் என அகில இந்திய விளம்பர தர கவுன்சில் விதிமுறையில் உள்ளது:
‘‘இந்த விளையாட்டில், நிதி அபாயம், அடிமையாவதற்கான வாய்ப்பு ஆகியவை உள்ளது. எனவே, தயவு செய்து பொறுப்புடன் விளையாடுங்கள்’’ என்ற எச்சரிக்கை தகவலும் விளம்பரத்தில் 20 சதவீதம் இடம் பெற வேண்டும் என கூறப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1678520
மனித வள மேம்பாட்டு அமைச்சகம்
இன்றைய இந்திய கல்வி – 2022 என்ற மாநாட்டில் திரு தர்மேந்திர பிரதான் உரையாற்றினார்
இன்றைய இந்திய கல்வி – 2022 என்ற மாநாட்டில் மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் இன்று உரையாற்றினார். அப்போது பேசிய அவர், தரமான, குறைந்த செலவில் கல்வியை அளிப்பதற்கு புதுமை கண்டுபிடிப்புகளை மேற்கொள்ளவேண்டியதன் அவசியம் குறித்து வலியுறுத்தினார். தேசிய கல்விக்கொள்கை தரமான கல்வியையும் வழங்குவதற்கு முக்கிய காரணியாக விளங்கும் என்று அவர் தெரிவித்தார். வேலைவாய்ப்பை அதிகரிப்பதற்கு பள்ளிகள் மற்றும் உயர் கல்வி நிறுவனங்களில் திறன் கல்வியையும். ஒருங்கிணைக்கும் வகையில், அரசு செயல்பட்டு வருவதாக திரு தர்மேந்திர பிரதான் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1837610
பிரதமர் அலுவலகம்
திரு டி பிரகாஷ் ராவின் மறைவிற்கு பிரதமர் இரங்கல்
திரு டி பிரகாஷ் ராவின் மறைவிற்கு பிரதமர் திரு நரேந்திர மோடி தனது இரங்கலைத் தெரிவித்துள்ளார்.
“திரு டி பிரகாஷ் ராவின் மறைவினால் துயருற்றேன். அவரால் மேற்கொள்ளப்பட்டுள்ள தலைசிறந்த பணி தொடர்ந்து மக்களை ஊக்குவிக்கும். அதிகாரம் அளித்தலுக்கு கல்வியை முக்கிய காரணியாக அவர் கண்டார். சில வருடங்களுக்கு முன்பு கட்டாக்கில் அவரை சந்தித்ததை நான் நினைவு கூர்கிறேன். அவரது குடும்பத்தினருக்கும், ஆதரவாளர்களுக்கும் எனது இரங்கல்கள். ஓம் சாந்தி”.
இவ்வாறு பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
------
((
சுற்றுச்சூழல் மற்றும் வனத்துறை அமைச்சகம்
மத்திய சுற்றுச்சூழல் துறை சார்பில், சிறப்பு தூய்மை முகாம் 2.0 நடத்தப்பட்டது
மத்திய சுற்றுச்சூழல்துறை, வனம் மற்றும் பருவ நிலை மாற்றம் அமைச்சகம் சார்பில், சிறப்பு தூய்மை முகாம் அக்டோபர் 2-ம் தேதி முதல் 31ம் தேதி வரை நடத்தப்பட்டது. இதற்காக அந்த அமைச்சகம் இந்திய தாவரவியல் ஆய்வு அமைப்பு, இயற்கை வரலாறு தேசிய அருங்காட்சியகம், மத்திய மாசு கட்டுப்பாடு வாரியம் உள்ளிட்ட 73 இடங்களை அடையாளம் கண்டு, தூய்மை பணிகளை மேற்கொண்டது.
இந்த முகாமில் மரச்சாமான் மற்றும் உலோகக் கழிவுகள் உள்ளிட்ட 174 டன் எடையிலான தேவையில்லாத பொருட்கள் கண்டுபிடிக்கப்பட்டு அகற்றப்பட்டன. அதேபோல், கணினி சார்ந்த பிரிண்டர், ஸ்கேனர், மவுஸ் உள்ளிட்ட 8 ஆயிரத்திற்கும் மேற்பட்ட இ- கழிவுகள் அகற்றப்பட்டன. இதன்மூலம் 41 ஆயிரத்திற்கும் மேற்பட்ட சதுர அடி இடம் காலியானது.
இதேபோல் ஆயிரத்து 182 குறைதீர்வு மனுக்கள் அடையாளம் காணப்பட்டு அதில் இருந்து 1029 மனுக்களுக்கு தீர்வு காணப்பட்டது. மேலும் கடலோரப் பகுதிகளில் தூய்மை பணிகள் மேற்கொள்ளப்பட்டன. இதில் பள்ளி மற்றும் கல்லூரி மாணவ- மாணவியர்களின் ஆர்வமுடன் பங்கேற்றனர்.
குடியரசுத் துணைத் தலைவர் செயலகம்
உள்நாட்டில் தயாரிக்கப்படும் கொரோனா தடுப்பு மருந்து குறித்து குடியரசுத் துணைத் தலைவர் ஆலோசனை
பாரத் பயோடெக் நிறுவனத்தின் தலைவர் டாக்டர். கிருஷ்ணா எல்லா, துணைத் தலைவர் திருமதி சுசித்ரா எல்லா ஆகியோர் குடியரசு துணைத் தலைவர் திரு எம் வெங்கையா நாயுடுவை ஹைதராபாதில் இன்று சந்தித்தனர்.
இந்தச் சந்திப்பின் போது, கொரோனா தடுப்பு மருந்து உருவாக்கத்தின் தற்போதைய நிலை மற்றும் அதை இந்தியா மற்றும் உலகின் இதர பகுதிகளுக்குக் கொண்டு சேர்ப்பதற்கான திட்டங்கள் குறித்து விவாதிக்கப்பட்டது.
இந்திய மருத்துவ ஆராய்ச்சிக் குழு மற்றும் தேசிய வைராலஜி நிறுவனம் ஆகியவற்றுடன் இணைந்து பாரத் பயோடெக் இந்தத் தடுப்பு மருந்தை உருவாக்கி வருகிறது.
ஹைதராபாத்தின் ஜீனோம் வேலியில் உள்ள பாரத் பயோடெக் நிறுவனத்தின் கொரோனா தடுப்பு மருந்துத் தயாரிப்பு மையத்தை பிரதமர் திரு. நரேந்திர மோடி சமீபத்தில் பார்வையிட்டது நினைவிருக்கலாம். இதைத் தொடர்ந்து பல்வேறு நாடுகளைச் சேர்ந்த சுமார் 70 தூதர்கள் மேற்கண்ட மையத்தைப் பார்வையிட்டனர்.
இன்றைய சந்திப்பின் போது, இந்திய மருத்துவ ஆராய்ச்சிக் குழு மற்றும் தேசிய வைராலஜி நிறுவனம் ஆகியவற்றுடன் இணைந்து தடுப்பு மருந்தை பாரத் பயோடெக் உருவாக்கி வருவதைப் பாராட்டிய குடியரசுத் துணைத் தலைவர், அரசு மற்றும் தனியார் துறைகள் இணைந்து பணி புரிவதன் முக்கியத்துவத்தையும் வலியுறுத்தினார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1683579
------
(Visitor Counter : 154
பெண்கள் மற்றும் குழந்தை நலன் அமைச்சகம்
பால் பண்ணை தொழிலில் பெண்களுக்கு நாடு தழுவிய பயிற்சி மறறும் திறன் மேம்பாட்டு பயிற்சி: தேசிய பெண்கள் ஆணையம் தொடங்கியது
ஊரக பெண்களை மேம்படுத்தவும், அவர்களை தற்சார்புடையவர்களாக ஆக்கவும், பால் பண்ணை தொழிலில், பெண்களுக்கு நாடு தழுவிய பயிற்சி மற்றும் திறன் மேம்பாட்டு பயிற்சியை தேசிய பெண்கள் ஆணையம் தொடங்கியுள்ளது. தேசிய பெண்கள் ஆணையம், நாடுமுழுவதும் உள்ள வேளாண் பல்கலைக்கழகங்களுடன் இணைந்து, பால்பண்ணைத் தொழிலில் தொடர்புடைய பெண்களை அடையாளம் கண்டு பல நடவடிக்கைகளில் பயிற்சி அளிக்கிறது. மதிப்பு மிக்க பால் தயாரிப்பு பொருட்கள், தரத்தை உயர்த்துவது, பால் பொருட்களை பேக்கிங் செய்து விற்பனை செய்வது போன்ற பல அம்சங்களில் இந்த பயிற்சி அளிக்கப்படுகிறது.
இத்திட்டத்தின் கீழ் முதல் நிகழ்ச்சியாக, ஹரியானா ஹிசாரில் உள்ள லாலா லஜ்பத் ராய் கால்நடை பல்கலைக்கழகத்தில், சுயஉதவிக் குழு பெண்களுக்கு மதிப்பு மிக்க பால் தயாரிப்பு பொருட்கள் குறித்த பயிற்சி அளிக்கப்பட்டது.
இத்திட்டத்தை தொடங்கி வைத்த தேசிய பெண்கள் ஆணைய தலைவர் திருமதி ரேகா சர்மா, பெண்கள் மேம்பாட்டுக்கு, நிதி சுதந்திரம் முக்கியம் என்றார். இந்திய ஊரக பகுதியில் உள்ள பெண்கள், பால் பண்ணையின் அனைத்து தொழில்களிலும் ஈடுபடுகின்றனர். ஆனாலும், அவர்களால், நிதி சுதந்திரத்தை அடைய முடியவில்லை. தேசிய பெண்கள் ஆணையம், தனது திட்டங்கள் மூலம், பால் பொருட்களின் தரத்தை உயர்த்துவது, பேக்கிங் செய்வது, பால் பொருட்களின் இருப்பு காலத்தை அதிகரிப்பது, விற்பனை செய்வது ஆகியவற்றில் பெண்களுக்கு பயிற்சி அளித்து, அவர்களை நிதி சுதந்திரம் உடையவர்களாக ஆக்குவதை நோக்கமாக கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758526
நிதி அமைச்சகம்
2020-21-ஆம் நிதி ஆண்டின் ஆகஸ்ட் மாதம் வரையிலான மத்திய அரசின் நிதி கணக்குகளின் மாதாந்திர ஆய்வு
2020-21-ஆம் நிதி ஆண்டின் ஆகஸ்ட் மாதம் வரையிலான மத்திய அரசின் நிதி கணக்குகளின் மாதாந்திர ஆய்வு நடத்தப்பட்டு, அறிக்கைகள் வெளியிடப்பட்டுள்ளன. முக்கிய அம்சங்கள் வருமாறு:
இந்திய அரசு ஆகஸ்ட 2020 வரை ரூ.₹3,77,306 கோடியை  வருவாயாக பெற்றுள்ளது. இதில் வரிவருவாய்  ரூ.2,84,495 கோடி, வரி அல்லாத வருவாய் ரூ.86,147 கோடி மற்றும் கடன் அல்லாத மூலதன வருவாய் ரூ.6,664 கோடி ஆகியன உள்ளடங்கும்.
கடன் அல்லாத மூலதன வருவாய் என்பதில் கடன்களைத் திரும்ப பெற்றதும்  உள்ளடங்கும். வரிவருவாயில் பங்கினைப் பிரித்துத் தருதல் என்ற முறையில் இந்திய அரசு மாநில அரசுகளுக்கு இந்தக் காலகட்டத்தில் ரூ.2,17,976 கோடியை வழங்கியுள்ளது. இது கடந்த ஆண்டை விட ரூ.37,629 கோடி குறைவாகும்.
இந்திய அரசின் மொத்தச் செலவினம் ரூ.12,47,653 கோடி ஆகும் . இதில் ரூ.11,13,206 கோடி வருவாய் கணக்கு மற்றும் ரூ.1,34,447 கோடி மூலதனக் கணக்கு ஆகும்.
மொத்த வருவாய் செலவினத்தில் ரூ.2,37,662 கோடி வட்டி செலுத்துவதற்கும் ரூ.1,30,700 கோடி முக்கியமான மானியங்களுக்கும் செலவழிக்கப்பட்டுள்ளது.
https://pib.gov.in/PressReleasePage.aspx?PRID=1660332